CELEX: 62006CA0157
Language: sl
Date: 2008-10-02 00:00:00
Title: Zadeva C-157/06: Sodba Sodišča (drugi senat) z dne 2. oktobra 2008 – Komisija Evropskih skupnosti proti Italijanski republiki (Neizpolnitev obveznosti države – Javna naročila blaga – Direktiva 93/36/EGS – Dodelitev javnih naročil brez predhodne objave – Lahki helikopterji, namenjeni policiji in gasilcem)

22.11.2008   
            
            
               SL
            
            
               Uradni list Evropske unije
            
            
               C 301/5
            
         Sodba Sodišča (drugi senat) z dne 2. oktobra 2008 – Komisija Evropskih skupnosti proti Italijanski republiki
   (Zadeva C-157/06) (1)
   
   (Neizpolnitev obveznosti države - Javna naročila blaga - Direktiva 93/36/EGS - Dodelitev javnih naročil brez predhodne objave - Lahki helikopterji, namenjeni policiji in gasilcem)
   (2008/C 301/08)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopnika: X. Lewis in D. Recchia, zastopnika)
   
      Tožena stranka: Italijanska republika (zastopnika: I. Braguglia, zastopnik, G. Fiengo, odvetnik)
   Predmet
   Neizpolnitev obveznosti države – Direktiva Sveta 93/36/EGS z dne 14. junija 1993 o usklajevanju postopkov oddaje javnih naročil blaga (UL L 199, str. 1) – Nesposobnost dokazati obstoj razlogov, ki bi naročniku omogočili, da uporabi postopek s pogajanji brez predhodne objave javnega razpisa – Lahki helikopterji, kupljeni za potrebe policije in gasilcev.
   Izrek
   
               1)
            
            
               Italijanska republika, s tem da je sprejela dekret ministra za notranje zadeve št. 558/A/04/03/RR z dne 11. julija 2003, na podlagi katerega je bilo odobreno odstopanje od zakonodaje Skupnosti na področju javnih naročil blaga za nakup lahkih helikopterjev za potrebe policije in gasilcev, ne da bi bil izpolnjen kateri od pogojev, ki bi upravičeval tako odstopanje, ni izpolnila obveznosti iz Direktive Sveta 93/36/EGS z dne 14. junija 1993 o usklajevanju postopkov oddaje javnih naročil blaga, zlasti iz njenih členov 2(1)(b), 6 in 9.
            
         
               2)
            
            
               Italijanski republiki se naloži plačilo stroškov.
            
         
      (1)  UL C 131, 3.6.2006.